ประจำเดือนมาน้อยมากคะ 1 วันหมด มาแบบแค่เปื้อนๆผ้านิดเดียว เป็นมา3เดือนแล้วคะ ไม่ทราบว่าเกิดจากอะไร น้ำหนัก43คะ
สวัสดีค่ะ ประจำเดือนที่ปกติจะมีระยะห่างระหว่างรอบเดือนประมาณ 21-35 วัน (หรือ 45 วัน) และจะมีเลือดออกนาน 2-7 วัน โดยมีปริมาณเลือดประจำเดือนประมาณ 20-80 มิลลิลิตรดังนั้น หากมีเลือดประจำเดือนมาเพียง 1 และมีปริมาณน้อย อาจเกิดได้จาก1. มีความเครียด ทำงานหนัก ออกกำลังกายมากไป พักผ่อนน้อย2. น้ำหนักตัวน้อย หรือน้ำหนักตัวลดลงรวดเร็ว3. มีการอักเสบของมดลูก ทำให้โพรงมดลูกมีพังผืดเกิดขึ้น4. มีภาวะโลหิตจาง5. มีภาวะไทรอยด์ฮอร์โมนเป็นพิษ6. การใช้ฮอร์โมนคุมกำเนิด เช่น ยาเม็ดคุมกำเนิด ยาฉีดคุมกำเนิด7. อาจเป็นกรรมพันธ์ุได้ หากแม่หรือยาย มีปริมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกัน แต่ก็น่าจะเป็นมาตั้งแต่วัยรุ่นแล้วหากไม่ได้เกิดจากการใช้ยาฮอร์โมนใดๆ แต่ยังคงมีประจำเดือนมา เพียง 1 วันในแต่ละรอบ และมีปริมาณน้อย ก็ควรไปพบแพทย์เพื่อตรวจหาสาเหตุค่ะ